NaiveNeuron/SloPal huggingface dataset:
F. Petrák, poslanec: (2002-04-09):
Pán predseda, dajte hlasovať. J. Migaš, predseda NR SR: Hlasujeme. Hlasujeme o pridelení výborom, určení gestorského výboru a lehoty na prerokovanie. (Hlasovanie.) Prítomných je 116 poslancov, za 106, proti 1, zdržali sa 5, nehlasovali 4. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem, pán spravodajca. Budeme hlasovať ďalej o návrhu poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon číslo 280/1997 Z. z. o Spoločnej zdravotnej poisťovni v znení neskorších predpisov , tlač 1386. Spravodajcom je pán poslanec Alojz Rakús. Nech sa páči, pán poslanec. A. Rakús, poslanec: Ďakujem pekne. Pán predseda, navrhujem, aby sme návrh tohto zákona prerokovali v druhom čítaní. J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v druhom čítaní. (Hlasovanie.) Prítomných je 116 poslancov, za 62, proti 5, zdržalo sa 46, nehlasovali 3. Tento návrh sme schválili. Druhé hlasovanie. A. Rakús, poslanec: Teraz navrhujem, aby sme v druhom čítaní pridelili na prerokovanie tento zákon Ústavnoprávnemu výboru Národnej rady, potom Výboru Národnej rady pre financie, rozpočet a menu, výboru pre obranu a bezpečnosť, výboru pre hospodárstvo, privatizáciu a podnikanie, výboru pre verejnú správu a výboru pre zdravotníctvo. Za gestorský výbor navrhujem v súlade s návrhom predsedu výbor pre zdravotníctvo. Termíny na prerokovanie v druhom čítaní vo výboroch navrhujem do 13. mája a v gestorskom výbore do 14. mája 2002. J. Migaš, predseda NR SR: Prezentujme sa a hlasujme. (Hlasovanie.) Prítomných je 117 poslancov, za 101, proti nikto, zdržali sa 9, nehlasovali 7. Tento návrh sme schválili. Ďakujem pekne. Pokračujeme hlasovaním v prvom čítaní o návrhu poslanca Národnej rady Slovenskej republiky Petra Finďa na vydanie zákona, ktorým sa dopĺňa zákon číslo 140/1962 Zb. Trestný zákon v znení neskorších predpisov . Spravodajcom je pán poslanec Gašparovič. Tlač 1385. Nech sa páči, uveďte, pán poslanec. Nehlasovalo sa o tomto návrhu.
Nemec, Richard, poslanec NR SR (2022-10-20):
Ja by som chcel len vyzvať kolegov poslancov, aby tento návrh zákona podporili, lebo si myslím, že je to dobrá pomoc pre zahraničných Slovákov žijúcich v zahraničí a sám som žil v zahraničí a viem, aké je to dôležité a aby našu kultúru mohli takto šíriť ďalej do sveta. Ďakujem veľmi pekne.
Zmajkovičová, Renáta, podpredsedníčka NR SR (2013-01-31):
Ďakujem, pán minister. Pán spravodajca chce zaujať stanovisko? Nie je. Prerušujem rokovanie o tomto bode programu. A budeme pokračovať hlasovaním o prerokovaných bodoch.
Danko, Andrej, predseda NR SR (2016-09-21):
Ďakujem. Do rozpravy je prihlásený, keďže nereaguje pán poslanec Budaj, ani sa neprihlásil na reakciu z faktických, poprosím, pani poslankyňa Katarína Macháčková.
Glváč, Martin, podpredseda NR SR (2016-05-19):
Ďakujem veľmi pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa do rozpravy ústne. Jeden diskutujúci sa hlási. Pán poslanec Baránik, nech sa páči.
Krištúfková, Petra, poslankyňa NR SR (2021-03-18):
Ďakujem za slovo. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kalmárová, Viera, poslanec NR SR (2024-01-24):
Ďakujem za slovo. Pani poslankyňa Stohlová upozornila na jeden z argumentov vlády, ktorý svedčí pre urýchlené zavedenie zmien v trestnej politike, a tým má byť rešpektovanie nejakých civilizačných trendov v tejto oblasti, teda má ísť o uplatňovanie tzv. restoratívnej spravodlivosti. Vláda tvrdí, že chce páchateľov trestných činov prevychovávať, a proti tomu naozaj nikto nemôže nič mať, ale nezodpovednou... nezodpovedanou otázkou ostáva to, ako je pripravený systém na tento typ spravodlivosti. Ak je cieľom naozaj náprava páchateľov, tak sa pýtam, či existujú technické zariadenia, alebo technické zázemie na monitorovanie výkonu trestu domáceho väzenia, keď z 900 zariadení je údajne pred koncom životnosti nejakých 750 a keď potrebujeme zhruba 300 probačných a mediačných úradníkov a k dispozícii je ich asi 100, tak mne z toho vychádza, že predkladatelia nesledovali cieľ, aby restoratívna spravodlivosť skutočne existovala a fungovala. Keby to bolo tak, tak sa na zmeny pripraví súdnictvo, vytvoria sa podmienky na dôsledné uplatňovanie tohto typu spravodlivosti, ale keď nebude technických zariadení a dohľadu, tak život v domácom väzení v nejakej vile pri bazéne bude život, ktorý by si mohol predstaviť možno každý z nás. Ďakujem.
Šeliga, Juraj, podpredseda NR SR (2020-11-03):
Ďakujem. Prezentujme sa a hlasujme. (Hlasovanie.) Prítomných 122, za 106, proti nikto, zdržalo sa 15, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej budeme hlasovať o pridelení návrhu výborom a určení lehôt. Nech sa páči, uveďte, prosím, hlasovanie.
Pellegrini, Peter, podpredseda NR SR (2020-04-02):
Pán poslanec Herák.
Vaľová, Jana, poslankyňa NR SR (2020-11-04):
Veľmi pekne vám ďakujem, milí kolegovia, ale aj milí predkladatelia, moji spolupredkladatelia, teda za rozpravu. Chcela by som ešte raz poprosiť všetkých naprieč politickým spektrom, lebo je to ozaj novela, ktorá nie je politická, o jeho podporu. Jediné úskalie možno, ktoré v tejto novele je, že ministerstvo financií napísalo, že to bude mať nejaký, nejaký dopad na, na financie samosprávy a verejnej správy. Ja som tu počula dnes slová pána primátora, počula som tu aj slová predsedu VÚC, ktorí vlastne rozprávali samostatne, že, že vlastne by to nebol problém, pretože si myslím, že to bude absolútne minimálny finančný nárast pri rozpočtoch v týchto samosprávach alebo pri rozpočtoch štátu. Aby som uviedla správnosť, podľa ktorého sme aj vychádzali z tejto novely, tak táto novela bola konzultovaná a bola podobným spôsobom, alebo teda doslova poviem, že bola vyňatá a vložená do tohto zákona z kolektívnej zmluvy vyššieho stupňa, a to z kolektívnej zmluvy prokurátorov a sudcov a policajtov, ktorí dneska už naozaj toto v kolektívnej zmluve majú, preto tu hovorím, že naozaj dochádza medzi ľuďmi k diskrimináciami, diskriminácii, rozdeľujeme spoločnosť, pretože sú ľudia, ktorí už majú ten jeden deň voľna, ktorí podľa mňa si ho aj zaslúžia, a naozaj tam prichádza k darovaniu 1- až 2-krát do roka, ale ako sa hovorí, maximálne môžu ísť 4-krát muži, 3-krát ženy. Preto vás ešte raz prosím aj v mene darcov, firmy, lebo vidím, že v tejto miestnosti, aj ja som darca krvi, aj keď nemám možno žiadne ocenenie, chodím tak len sporadicky, ale keď je potreba, tak idem, preto vás chcem poprosiť aj v mene darcov, chcem vás poprosiť aj v mene tých ľudí, ktorí túto krv naozaj budú potrebovať, a vidím, aká je momentálne situácia v spoločnosti, že táto krv je nenahraditeľná nielen teraz, ale aj vždy, a zároveň aj poďakovať všetkým, ktorí zachraňujú životy, a verím, že nebudeme im ďakovať iba slovami, a takto, ako sa hovorí, že tak iba do vetra rozprávať, ale verím tomu, že táto snemovňa vydá signál, že poďakovanie darcom krvi bude aj to, že dnes schválime novelu, ktorá už je bežne v kolektívnych zmluvách vyššieho stupňa, ktorú v roku 2003 zmenil Ľudovít Kaník, ktorý zmenil aj 20 sociálnych zákonov, kde sme my museli vracať všetkým invalidné dôchodky, a naozaj boli to veľké krivdy, ktoré sme museli odstraňovať. To vie pán riaditeľ Sociálnej poisťovne, skoro až 600 mil., kde rozhodol Ústavný súd, a toto bola špička v ľadovci, ktorú sme chceli na konci upraviť. Ale ako hovorím, nie je to politická novela, poprosím všetkých, naozaj sa nejedná o veľké finančné prostriedky, pomôžme týmto ľuďom, pomôžme sami sebe, deťom a všetkým, ktorí nikdy nevedia, kedy budú odkázaní na to, aby darovaná krv týchto darcov im zachránila život. Veľmi pekne vám ďakujem.
P. Hrušovský, predseda NR SR: (2005-09-21):
M. Maxon, poslanec: Ďakujem pekne za slovo. Po prvé by som chcel zdôrazniť, vážený pán minister, že vy ste tu počas rozpravy na to, aby ste počúvali. Skoro počas celého vystúpenia pani poslankyne Majdovej ste riešili možno dôležitejšie veci a tie dôležitejšie veci, ktoré vy riešite, tak verte, že po čase vyjdú na svetlo božie a nebudete sa potom, pán minister, usmievať. Stotožňujem sa s tým, čo povedala vecne pani poslankyňa Majdová. Chýba mi tam však to finále. Korešponduje to aj s tými pripomienkami odborníkov, s ktorými som tento zákon konzultoval. A to finále mi chýba v tom zmysle, že ten zákon má toľko nedostatkov a vy opäť ponúkate širokú diskusiu v druhom čítaní, aby sa ten zákon reparoval. Pani poslankyňa Majdová, predpokladám, že pán poslanec Paška predloží návrh, aby sa v ďalšom rokovaní o tomto zákone nepokračovalo, a vzhľadom na to, čo ste povedali, vás to do istej miery aj zaväzuje a vás o to aj veľmi pekne prosím, aby ste ten jeho návrh podporili. Pretože v tejto snemovni sme sa už stali svedkami mnohých zlepšovaní zákona a tie zlepšovania zákona nakoniec vždy, pán minister, skončili pri peniazoch. A vy veľmi dobre viete, že pri akých.
P. Paška, predseda NR SR: (2010-03-03):
(Hlasovanie.) 135 prítomných, 109 za, 23 sa zdržalo, 3 nehlasovali. Schválili sme návrh novely zákona č. 136/2000 Z. z. o hnojivách a o zmene zákona č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch. Pán poslanec Jureňa bude uvádzať hlasovanie v druhom čítaní o vládnom návrhu zákona, ktorým sa dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a o zmene a doplnení niektorých zákonov . Je to tlač 1422.
Bugár, Béla, podpredseda NR SR (2017-11-29):
Nech sa páči, prezentujme sa a hlasujme. (Hlasovanie.) Prítomných 139 poslancov, za 126, 13 sa zdržali hlasovania. Konštatujem, že aj tento návrh sme schválili.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 137, za 87, proti 12, zdržalo sa 38, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Gažovičová, Tina, poslankyňa NR SR (2023-12-15):
Ďakujem, pán predsedajúci. A ďakujem, pán poslanec, za tvoje vystúpenie a za také hlbšie vnorenie sa do tej problematiky športu. A ja by som rada reagovala na problematiku toho, že je pravda, že u nás veľmi často tie deti nemajú kde športovať. A samotný vznik ministerstva športu tomuto nijako nepomôže. Ale keď sme pri tej téme, tak by som chcela tomu venovať pozornosť, že my naozaj veľmi málo celkovo akoby pozornosti v tejto krajine venujeme tým voľnočasovým aktivitám detí, toho, že dieťa skončí to svoje povinné vyučovanie a aké má možnosti zmysluplne tráviť čas tak, aby ho to fyzicky a mentálne rozvíjalo. Máme školský klub detí, ktorý je iba do štvrtej triedy. To znamená, že už desať-jedenásťročné deti, piataci, vlastne skončia v škole o jednej a celé poobedie, ich rodičia väčšinou sú v práci, vlastne nemajú kde byť, lebo tie školy im ani nevedia väčšinou dať nejaký priestor. Máme krúžky, ktoré sú pomerne drahé. To znamená, že zase tu vidíme aj to, že prečo možno chudobnejšie deti u nás viacej zlyhávajú, pretože vlastne tí rodičia si nemôžu dovoliť im dať niečo navyše. A ideálne keby len tak poobede aspoň mohli ísť naozaj niekde si kopať tú loptu alebo sa naháňať, alebo nejakým spôsobom byť spolu, mať ten kontakt medzi sebou, mať tú športovú aktivitu a už toto samé osebe by im pomohlo veľmi často, keby mali kde byť. Ale ani to v mnohých slovenských miestach, žiaľ, nemáme zabezpečené. Vidím, že mi končí čas. Ďakujem pekne, dalo by sa... (Prerušenie vystúpenia časomerom. Potlesk.)
Simon, Zsolt, minister pôdohospodárstva a rozvoja vidieka SR (2011-09-14):
Ďakujem veľmi pekne. Pán poslanec Záhumenský, v plnej miere chápem, že bažíte po tom, že je čas ruje, aby ste sa vrátili naspäť do koalície a mohli ste si odloviť ďalšieho politického jeleňa. Áno, je to legitímna požiadavka, ale nie pre nás – ale každému, čo sa ráči. Pán Martinák, úprimne musím povedať, že až sa nad tým čudujem. Pretože SAR, ktorí produkujú a sú malí, tak tí produkujú ročne do objemu 47 500 eur. Tí dnes, ale aj za vlády predchádzajúcej, nie sú povinní byť platcami DPH. To riešenie tých 6 % bolo len pre vlasteneckú sviňu, ale pre vlasteneckú bryndzu už nie, pretože mlieko tam bolo, ale syr nie. Keď sa pozrieme na všetky tie výrobky, ktoré ste, alebo všetky tie opatrenia, ktoré ste prijali, tak s hrôzou musím skonštatovať, že ovocinárstvo klesalo, zeleninárstvo klesalo, stavy hovädzieho dobytka klesali, zaviedli ste podporu na veľkú dobytčiu jednotku, vďaka ktorej dojnice klesli. A to je všetko práca na vidieku. Dávali ste peniaze len tým, ktorí sú veľkí a sú vám blízki. Dnes SPPK ako taká je z veľkej miery ešte pozostatok HZDS. Samozrejme, chápem, ale ja chápem aj to, že keď sa pozriem na skutočnosti, že ste nezaviedli platbu na farmu a dopustili ste, že intenzívne časti dnes majú na jedného pracovníka podporu v objeme 8 000 eur a na Svidníku a v Žiline 21 až... (Prerušenie vystúpenia časomerom.)
Hrušovský, Pavol, podpredseda NR SR (2010-08-06):
Pán poslanec Pado.
E. Vestenický, poslanec: (2006-10-20):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 3. októbra 2006 č. 108 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 29. novembra 2006 a gestorský výbor do 30. novembra 2006. Prosím, pán predsedajúci, aby ste otvorili rozpravu k tomuto návrhu.
Blanár, Juraj, podpredseda NR SR (2022-02-18):
Ďalší s faktickou poznámkou pán poslanec Šutaj Eštok.
Bugár, Béla, podpredseda NR SR (2017-05-19):
Ďakujem. Takže ďalšiu, druhú otázku... Musíte sa prihlásiť, pán kolega, bez toho sa nedá. Takže, pán poslanec Blaha, nech sa páči.
Šeliga, Juraj, podpredseda NR SR (2020-07-09):
Pán poslanec Dobeš.
P. Paška, predseda NR SR: (2008-05-15):
(Hlasovanie.) 129 prítomných, 127 bolo za, 1 sa zdržal, 1 nehlasoval. Body 1 až 3 spoločnej správy sme schválili. Ďalej, pán spravodajca.
Dostál, Ondrej, poslanec NR SR (2016-05-18):
Vážený pán predseda Národnej rady, vážené kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali: ústavnoprávny výbor, výbor pre verejnú správu a regionálny rozvoj, výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh ústavného zákona v druhom čítaní do 30 dní a v gestorskom výbore do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Cieľom navrhovanej úpravy je zamedziť kumulácii exekutívnych funkcií v samospráve, ako aj štatutárnych funkcií vo verejnoprávnych inštitúciách s mandátom poslanca Národnej rady. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predseda, otvorte, prosím, rozpravu.
Paška, Pavol, predseda NR SR (2012-10-18):
Hlasujeme (Hlasovanie.) 140 prítomných, 56 za, 6 proti, 77 sa zdržalo, 1 nehlasoval. Tento návrh sme neschválili.
Blanár, Juraj, poslanec NR SR (2014-11-27):
Pán minister, chcem naozaj poďakovať za túto informáciu, ktorá potvrdzuje významnú aktivitu výstavby práve toho najdôležitejšieho úseku diaľnice D1, ktorá je na križovatke sever – juh, východ – západ, a mimochodom je to aj európska trasa a súčasť aj multimodálnych koridorov. No a otázku, ktorú som mal pripravenú, už bola aj zodpovedaná. Som veľmi rád, že úsek Čadca, Bukov – Svrčinovec, ktorý je naozaj veľmi očakávaný na úseku diaľnice D3, je v takom vysokom štádiu prípravy a že je to podporené aj schválením financií z európskych fondov, ktoré sa podarilo ministerstvu vyrokovať ako jednému z, prvému v rámci nového programovacieho obdobia. Tak držím palce ministerstvu a ďakujem.
Krajčí, Marek, poslanec NR SR (2023-06-28):
Nakoľko sa schválil bod 1 spoločnej správy, nie je možné hlasovať o bode 1 zo štvrtého pozmeňujúceho návrhu pani poslankyne Cigánikovej. Dajte, prosím, hlasovať o bodoch 2 až 20 zo štvrtého pozmeňujúceho návrhu pani poslankyne Cigánikovej.
J. Brocka, poslanec: (2007-10-17):
Ale chcem povedať, že ten zámer alebo ten cieľ, alebo záväzok, ku ktorému sa Slovensko zaviazalo, tak pochybujem, že v najbližších rokoch dosiahneme 0,17 % HDP, pretože ani na budúci rok sa nauvažuje s nárastom, naopak, to číslo je na úrovni tohto roka, 168 mil. korún si myslím, že pre Slovensko je aj medzinárodne alebo zahraničnopoliticky veľmi nízka suma. Ale ja chcem povedať aj to B, že kde zobrať, keď niet peňazí? Nakoniec vieme, že ministerstvo zahraničných vecí je medzi jednotlivými kapitolami úplne na chvoste, čo sa týka rozdeľovania peňazí zo štátneho rozpočtu na budúci rok. Chcem upozorniť, že práve dnes v tlači médiá upozorňujú, že Fond národného majetku, inštitúcia pre vás úplne zbytočná, ktorá bude hospodáriť na budúci rok s rozpočtom 150 mil. korún, dnes si nakupujú luxusné autá, sú to peniaze vyhodené do vzduchu. Navrhujem, žeby ste sa pozreli na túto inštitúciu a hneď máte 100 mil. korún, ktoré by ste mohli použiť v rámci navýšenia prostriedkov pre oficiálnu rozvojovú pomoc Slovenskej republiky.
Kollár, Boris, predseda NR SR (2020-04-22):
Ďakujem. Žiada si k rozprave zaujať stanovisko spoločný spravodajca? Nie. Ďakujem. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov , ktorý prerokovávame v skrátenom legislatívnom konaní. Vládny návrh zákona je pod tlačou 57, výsledky rokovania výborov sú v tlači 57a. Prosím ministra pôdohospodárstva a rozvoja vidieka Slovenskej republiky pána Jána Mičovského, aby vládny návrh zákona odôvodnil. Nech sa páči, pán minister, máte slovo.
Figeľ, Ján, podpredseda NR SR (2013-09-19):
Ďakujem za slovo, pani predsedajúca. Ctené dámy, vážení páni, dovoľte, aby som v zmysle zákona o rokovacom poriadku Národnej rady vystúpil k návrhu poslancov Národnej rady, a to Júliusa Brocku, Alojza Přidala a Mariána Kvasničku na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov, ktorý má pridelenú tlač č. 627, ako spravodajca výboru pre financie a rozpočet. Tento návrh bol doručený poslancom v stanovenej lehote, tým boli splnené podmienky určené v § 2 zákona o rokovacom poriadku, teda doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie, ktoré práve prebieha. Predseda Národnej rady posúdil uvedený návrh podľa § 70 zákona o rokovacom poriadku a podľa pravidiel ho zaradil na rokovanie dnešnej schôdze, 23. schôdze. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona, ktoré sú uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je aj zrejmý jej účel. Všeobecná časť dôvodovej správy obsahuje informáciu o cieli návrhu zákona a je v súlade s Ústavou Slovenskej republiky, ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť, samozrejme, obsahuje odôvodnenie jednotlivých ustanovení zákona. Po rozprave odporučím, po prvé, aby podľa § 73 zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní a, po druhé, v súlade s rozhodnutím predsedu Národnej rady č. 601 z 29. júla tohto roku, podľa § 71 o rokovacom poriadku návrh zákona, aby prerokovali výbory pre financie a rozpočet, ústavnoprávny výbor, výbor pre hospodárske záležitosti a pre sociálne veci. Za gestorský výbor navrhujem výbor pre financie a rozpočet. Zároveň odporúčam, ako je pravidlom, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, prosím, otvorte rozpravu k uvedenému návrhu zákona.
Tankó, Viliam, poslanec NR SR (2024-10-23):
Ďakujem za slovo. Ďakujem, Dávid, za tvoje vystúpenie. Nebudem môcť hovoriť, sme tu viacerí aktívni a neaktívni športovci a vieme, že aké je dôležité v našich životoch šport a prečo by sme mali podporovať šport aj na Slovensku. Bohužiaľ, viem, že na Slovensku viac peňazí nevyrieši problémy a nie hlavne s takýmto, takýmto spôsobom. V reakcii na návrh novely zákona o športe sa musíme jednoznačne postaviť proti akejkoľvek zmene, ktorá by znížila úroveň transparentnosti a verejnej kontroly. Ako si zdôraznil aj ty, Dávid, aj naša kolegyňa Natália, zníženie limitov na zverejňovanie finančných správ a rušenie funkcie kontrolórov v menších športových zväzoch predstavujú riziko pre efektívne a zodpovedné využívanie verejných prostriedkov. Financovanie športu musí byť adresné, transparentné a pod prísnou kontrolou. Novela zákona by mala byť prepracovaná, tiež s tým súhlasím, a naším cieľom by bolo, malo byť posilniť a nie oslabiť mechanizmy zodpovednosti.
Hort, Milan, podpredseda NR SR (2011-05-27):
Ďalej s faktickou poznámkou sa prihlásila pani poslankyňa Jana Kiššová, nech sa páči.
P. Hrušovský, predseda NR SR: (2003-12-12):
(Hlasovanie.) 142 prítomných, 65 za, 33 proti, 42 sa zdržalo, 2 nehlasovali. Návrh sme neschválili.
Bagačka, Michal, poslanec NR SR (2017-04-06):
Ďakujem za slovo. Ja tiež poviem, že poďme naspäť. Áno. Pán kolega, myslím si, že svojím takým pokojným vystupovaním aj tónom si dosiahol to, že sa tak ukľudnila situácia, ale naša opozícia nepotrebuje ukľudniť situáciu. Ona potrebuje bičovať emócie. A od toho prvého vystúpenia je to evidentné. A tak ako som povedal aj v tom prvom svojom príspevku, že zatiaľ veľmi málo sa spomenula tá manipulácia s rodičmi, a teda aj s deťmi a že len sa tlačí na tie emócie. A veľa z toho, čo som chcel povedať, povedal aj kolega Senko. Keď myslíte, že sa máme venovať len Čistému dňu, tak načo ste tam písali do dôvodovej správy veci ohľadne nezamestnanosti a podobne? Takže sa k tomu legitímne niekto aj vyjadruje. A tie čísla, si myslím, že sú také, aké sú. Nech si každý spraví nejaké poznatky o tom. A čo sa týka, k nejakému postoju k Čistému dňu ako takému, to je čiste, ako to vnímame. Ja si myslím, ako poznám aj ministra, že spravil, respektíve má podklady, ktoré mu povedali, že áno, síce v niektorých veciach sa pochybilo, ale nie je to na to, aby sa odobrala akreditácia. Vy máte iný názor. To je všetko, nič viac, nič menej. Ďakujem.
Hrušovský, Pavol, podpredseda NR SR (2010-12-16):
Pristúpime k hlasovaniu, panie poslankyne, páni poslanci. Pred hlasovaním vyhlasujem prestávku do 16.30 hodine. Budeme hlasovať o šestnásť... (Nesúhlasná reakcia pléna.) Páni poslanci, o 16.30 hodine pristúpime k hlasovaniu. (Prestávka.) (Po prestávke.)
D. Gabániová, poslankyňa: (2008-01-30):
Ďalšia vec. V zahraničí predpokladaná návratnosť investície v energetike je 20 rokov. Firma, ktorá privatizovala naše plynárne, už má peniaze späť, pretože už rok 2007 nie je zarátaný a ak počítame rok 2006, má naspäť 80 %. U nás teda nebude dlhšie trvať a bude mať investície naspäť za šesť-sedem rokov. Skutočne je to veľmi racionálna a pripravená privatizácia a, by som povedala, vydrancované hospodárstvo tejto krajiny. Ďakujem.
Zmajkovičová, Renáta, podpredsedníčka NR SR (2013-10-23):
Kolegyne, kolegovia, budeme pokračovať v prerušenej rozprave k vládnemu návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov . Poprosím pána ministra, pani spravodajkyňu taktiež, aby zaujali svoje miesta. A bude pokračovať v rozprave pán poslanec Kaník.
Simon, Zsolt, poslanec NR SR (2014-12-02):
Ďakujem pekne, pán kolega Zajac. No čo dodať? Takmer so všetkým s tebou súhlasím. Snáď by bolo treba poznamenať k tým bezplatným lístkom na železniciach. Je to len kupovanie hlasov zo strany SMER-u. Ja by som si oveľa ľahšie vedel predstaviť, keby za cestovné lístky normálne si každý zaplatil, ale pristúpili by sme k tomu, že každý má bezplatné zdravotníctvo. Neplatí za návštevu u lekára, neplatí za lekára, neplatí za recept, to by bolo riešenie, to by pomohlo každému, nielen tomu, kto má prístup k železniciam, že tam ten vlak alebo tá súprava chodí a on tam môže cestovať, lebo takých nie je všade. Rovnako by pomohlo tomuto štátnemu rozpočtu keby sponzori SMER-u nezískavali predražené zákazky ako CT, tak by sa úplne dane mohli taktiež znížiť. Ako príklad by som povedal aj to, že trebárs podnik pána Širokého ide do súťaže, skončí na 4. mieste, a predsa s najdrahšou ponukou vyhrá súťaž. Ako keď tieto princípy by neplatili počas vlády SMER-u, tak občania v tejto krajine by sa mohli mať lepšie. A rovnako snáď minister financií by sa mohol priznať aj k tomu, aká je skutočná ekonomická úspora na reforme ESO, ktorú tak vehementne predstavovali pri jeho zavedení, pretože tú v rozpočte nejako markantne nevidíme.
K. Tóthová, poslankyňa: (2007-10-18):
Ešte za vlády Vladimíra Mečiara pri úrade vlády sme konštituovali oddelenie, ktoré sa malo rozvíjať. Mali to byť špecialisti, ktorí by dohliadali a komunikovali s Európskou úniou v týchto otázkach. Žiaľ, Dzurindova vláda toto oddelenie zrušila. Keď dochádza k takýmto nepresnostiam, dochádza k posunutiu zmyslu celej smernice, a potom Európsky súd, vrátane poprípade Európsky súd v Štrasburgu pre ľudské práva postupuje podľa originálov a nie podľa nášho prekladu. A tu môže dôjsť k vážnemu poškodeniu našich občanov. Preto by som vás chcela požiadať, aby ste porozmýšľali, a otázka znie v tom, či táto vláda neporozmýšľa o zoskupení odborníkov, ktorí v spolupráci so Štrasburgom a Európskym centrom budú sledovať presnosť a správnosť prekladov tak, aby nedošlo k poškodzovaniu slovenských záujmov. My totiž sme povinní mať presné predpisy, lebo inak nám môžu poškodiť naše štátne záujmy.
Laurenčík, Milan, podpredseda NR SR (2021-12-07):
Pani poslankyňa Jana Majorová Garstková, nech sa páči.
Bugár, Béla, podpredseda NR SR (2018-02-01):
Ďakujem. (Potlesk.) Na vystúpenie pani poslankyne nie je procedurálny alebo teda faktická poznámka. Prerušujem rokovanie o tomto bode programu. Budeme za chvíľočku hlasovať. Najprv teda vypočujeme informáciu mandátového a imunitného výboru. Potom zloží sľub náhradník, teda poslanec za pána poslanca bývalého Drobu a potom pristúpime k hlasovaniam. Takže vyhlasujem dvojminútovú prestávku. (Krátka prestávka.) (Po prestávke.)
Číž, Miroslav, poslanec NR SR (2011-07-08):
Ďakujem pekne. No, keď ste to takto pekne povedali, pán podpredseda, predsedajúci, trošku mám problém, ale faktom je, že nestotožňujem sa celkom s názorom váženej kolegyne a trošičku by si to zaslúžilo naozaj aj niekoľko ideových poznámok. Pani kolegyňa, reprezentujete stranu, ktorá dôsledne bola nositeľom všetkých liberálnych tendencií u nás. Urobili sme všetko pre to, aby neexistoval majetok, z ktorého je možné, verejný majetok, z ktorého je možné sanovať potreby ľudí. Všetko sme sprivatizovali. Prednedávnom vaši kolegovia tu navrhovali 15-percentnú daň a podobne. Vytvorením druhého piliera, ktorý ste rovnako nadšene podporovali, vážené kolegyne, kolegovia, ste definitívne jednu generáciu ľudí s dôchodkami totálne odpísali. Nechce sa mi veriť, že by niekto po 65. roku chodil do práce zúrivo len z toho dôvodu, že aby hromadil majetok. Pracuje predovšetkým preto, lebo tie peniaze potrebuje buď pre seba, buď pre rodinu a podobne. A v každom prípade sa dostávame do nejakej kolízie, že sú tu nejaké ľudské práva, pani kolegyňa. Viem si predstaviť, že tých 30- alebo 40-tisíc mladých, ktorých nemá prácu, to je niečo hrozné, ale okrem takéhoto návrhu by som rád videl nejakú vážnu iniciatívu smerujúcu k vytváraniu pracovných miest, ale to aj strategických podmienok, preto, samozrejme, potom aj tých aktuálnych, ktoré sa dajú vyriešiť za šesť mesiacov, alebo za osem. Pravdepodobne pre mňa vychádza, že pre podmienky, aby sme vedeli sanovať základné sociálne potreby našich ľudí, pre to treba mať nejakú politiku, ktorá má dramaticky iné parametre, ako sme tu doteraz mali. Obávam sa, že naše základné zdroje sú vypľundrované, dôchodky sú dneska na úrovni sociálnej výpomoci, vážené kolegyne, kolegovia, na tragickej úrovni a druhý pilier spôsobil, že už prakticky ani nemôžu narásť aspoň do elementárnej dôstojnej podoby. V tom je zásadný problém. Čiže týmto spôsobom nastupovať a iba... (Prerušenie vystúpenia časomerom.)
Bugár, Béla, podpredseda NR SR (2018-09-19):
Otváram možnosť sa prihlásiť ústne do rozpravy. Nikto. Vyhla... Pán poslanec Budaj. Vyhlasujem možnosť sa prihlásiť do rozpravy za skončenú. Jediný pán poslanec Budaj. Má slovo.
Laurenčík, Milan, podpredseda NR SR (2020-07-23):
S reakciou na faktické poznámky pán podpredseda vlády a minister financií Eduard Heger, nech sa páči. Zapnite ho, prosím vás.
Pellegrini, Peter, predseda NR SR (2024-02-16):
Vy ste ešte vystúpili ako v rozprave navrhovateľka, či záverečným slovom? (Reakcia navrhovateľky.) Druhýkrát v rozprave ešte ste vystúpili. Na vaše vystúpenie štyri faktické. Pani poslankyňa Plaváková.
Bihariová, Irena, poslankyňa NR SR (2024-02-06):
Ďakujem pekne za slovo. No, ja sa pokúsim teda odpovedať na niektoré z tých otázok, ktoré smerovali k Progresívnemu Slovensku, ale budem ich teda vnímať ako keby smerovali priamo ku mne. Čiže kde som bola ja? No minimálne posledných desať rokov som to bola ja, kto prvý hlasno a nekompromisne, nekompromisne kritizoval buranizáciu a bulvarizáciu politiky, before it was cool. Neviem, kde ste vtedy boli vy, či ste točili svoje dezinformačné videjká, ale ja som v tom čase naozaj ostentatívne vystupovala proti rôznym formám pseudopolitických kabaretov a krivenia politickej súťaže. Vyslovovala som to ako mimovládka, absolútne nadstranícky a z pozície teda svojho odborného a vecného mandátu. Takisto som to bola ja, ktorá v čase, kedy prišlo k nie, povedzme to diplomaticky, zrovna zvládnutému vládnutiu, zvládnutiu manažmentu pandémie, kto tieto veci spolu s mojimi kolegami veľmi vecne kritizoval, ktorý upozorňoval na rôzne formy jatrenia právneho štátu, tuná pán poslanec Jarjabek je mi svedok, pretože moje kritické statusy namierené práve voči Igorovi Matovičovi čítal tu v pléne. Neviem, kde ste vtedy boli vy, ale pán Jarjabek to určite dosvedčí. Neviem takisto, kde ste boli vtedy, ak sme my v Progresívnom Slovensku pripravovali trestný podnet voči mnohým porušeniam ľudských práv počas riadenia pandémie. Tam sme, pán minister, boli. A vôbec teda, berte to ako rečnícke otázky, ja nečakám na toto odpoveď, mňa by predsa len viac zaujímalo, že kde ste boli vtedy, keď bol upálený Mário Goral? To bol ten mladý chlapec, ktorý bol zrolovaný do koberca, dobitý a podpálený. Kde, kde ste boli vtedy, keď bol o radiátor priviazaný Sendrei a policajti ho ubili a on prosil, aby ho zabili, no oni hovorili, že škoda guľky na Cigána? Kde ste boli vtedy, keď bola usmrtená pani Balážová a jej rodina a jej štyri deti museli utekať... (Prerušenie vystúpenia časomerom. Potlesk.)
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 144, za 93, proti 20, zdržalo sa 28 poslancov, nehlasovali 3. Konštatujem, že návrh sme schválili. Nech sa páči.
Laššáková, Jana, podpredsedníčka NR SR (2013-06-27):
Dobre, ďakujem, ďakujem pekne, pán podpredseda vlády, a budeme teraz pokračovať v hodine otázok a odpovedí, otázky položené pre členov vlády. Prv než začnem s prvou otázkou, chcem privítať na balkóne klub dôchodcov zo Smižian. Vitajte v Národnej rade. (Potlesk.) Takže pokračujeme ďalej. V poradí prvú otázku položil pán poslanec Mikloško, ktorý je tu prítomný, podpredsedovi vlády a ministrovi financií Slovenskej republiky Petrovi Kažimírovi a otázka znie: „Ak zákon č. 583/2004 Z. z. priniesol, preniesol na obec alebo VÚC výkon štátnej správy, malo by to byť hradené zo štátneho rozpočtu, čo sa deje iba čiastočne. Nemala by sa pre zlepšenie tejto situácie opätovne zaviesť daň z reklamy pre právnické osoby doplnením zákona č. 528/2004 Z. z. v prospech príjmov obcí, zmeniť vyhlášku č. 668/2004 Z. z. o rozdeľovaní výnosu dane z príjmu územnej samosprávy zmenou koeficientu výpočtu z podielu výnosov fyzických osôb pre samosprávu v prospech obcí s vyšším podielom seniorov? Obyvateľstvo starne a starostlivosť o seniorov je hradená prevažne samosprávou.“ Poprosím vás o odpoveď, pán podpredseda vlády a minister financií, ako aj o oznámenie ukončenia odpovede. Nech sa páči.
Zmajkovičová, Renáta, podpredsedníčka NR SR (2012-05-09):
S poslednou faktickou poznámkou pán poslanec Poliačik.
Bittó Cigániková, Jana, poslankyňa NR SR (2022-05-04):
Pán kolega Kočiš, problém je ten, že ten kontrolný orgán už existuje. Pri všetkých, pri všetkej zdravotnej starostlivosti je to vždy Úrad pre dohľad nad zdravotnou starostlivosťou. Ja hovorím o tom, že keď zaradíme duchovných ako tých, ktorí poskytujú zdravotnú starostlivosť, tento pokus tu bol aj v minulosti, netvárme sa, že toto je niečo iné, len je to natreté inou farbou. Veď sa to odvoláva celé na, na ten zákon o, pardon, vypadlo mi to, o náboženských spoločnostiach, o slobode náboženskej viery a postavení cirkvi. No tak ako netvárme sa, že je to niečo iné, tak hovorím o tom, že to urobí problém, lebo ako potom ten úrad pre dohľad, ktorý je určený, rozumiete tam sú, tam sú medicínski odborníci a na pomoc si volajú ďalších odborných garantov. A teraz ja si chcem akože, ja som si len v praxi živo chcela predstaviť ako to budú riešiť, keď teraz nejaká rodina bude predstavte si veľmi veriaca, bude tam nejaký tam ten duchovný, bude sa tam modliť, ale ten, ten človek nakoniec, bohužiaľ, zomrie. A tá rodina si povie, no tak ale málo sa modlil, tak idem ho žalovať za zlé poskytnutú zdravotnú starostlivosť, pôjde na úrad pre dohľad, tam čo, tam si povolajú nejakého kňaza na konzultáciu. Ako verte mi, z tohto, to neni maličkosť, z tohto môžu byť vážne problémy a nielen pre úrad ako taký a, samozrejme, že aj pre tých kňazov samotných. A zoberte si napríklad nozokomiálne infekcie, to sú infekcie, ktorú môžte dostať v nemocnici, že prídete tam s jednou, ale je to pomerne veľký problém našich nemocníc, že, že prídete tam s jednou, ale odídete s inou, ktorú ste chytili v tej nemocnici. A napríklad zdrojom, samozrejme, môže byť ktorákoľvek osoba, kňaza nevynímajúc, no tak keď takéto niečo potom kňaz spôsobí, bude potom zodpovedný ako poskytovateľ zdravotnej starostlivosti. Lebo pozor, to sa už bavíme o vážnych trestoch, to sa môžte opýtať sestier a zdravotníckych pracovníkov, lekárov, že oni sú vlastne nonstop musia byť na pozore. Toto, toto nie je naozaj maličkosť. A ja som presvedčená, že v súčasnosti je predsa možné to, o čom hovoríte, a nijako nespochybňujem, opäť, duchovná podpora je možná aj dnes.
Sulík, Richard, predseda NR SR (2011-09-08):
Hlasujte, prosím, teraz. (Hlasovanie.) Prítomných 147 poslancov, hlasovalo 82 za, 65 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Poprosím poslanca Petra Muránskeho, aby uviedol hlasovanie v prvom čítaní o návrhu zákona o niektorých opatreniach na úseku environmentálnej záťaže a o zmene a doplnení niektorých zákonov, tlač 470. Nech sa páči, pán poslanec. (Hlasovanie o vládnom návrhu zákona o niektorých opatreniach na úseku environmentálnej záťaže a o zmene a doplnení niektorých zákonov , tlač 470.)
Mojš, Milan, poslanec NR SR (2014-10-22):
Ďakujem. Vážená pani podpredsedníčka, vážený pán minister, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní. Pani podpredsedníčka, prosím, otvorte rozpravu k uvedenému návrhu zákona.
Laššáková, Jana, podpredsedníčka NR SR (2012-12-17):
Pán minister, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Róbertovi Pucimu. Nech sa páči, pán poslanec.
Štefanec, Ivan, poslanec NR SR (2012-06-19):
Ďakujem pekne, pán predseda. Chcem sa poďakovať aj pánovi podpredsedovi Komisie za aktuálne informácie. Osobitne ma zaujali dve témy, ktoré ste spomínali, a to európske dlhopisy a banková únia, čo sú veľmi aktuálne otázky. A ohľadne európskych dlhopisov ste sa ozaj dotkli tiež toho, čo je podľa mňa kľúčový bod, ako zabrániť morálnemu hazardu pri implementácii spoločných dlhopisov. Preto sa chcem opýtať na váš postoj a vaše názory na túto tému, pretože z môjho pohľadu zavedenie spoločných dlhopisov skôr smeruje k tomu, že sa zahmlieva skutočná zodpovednosť a potreba riešení tam, kde skutočne sú namieste, pretože keď budeme mať spoločné financovanie, tak všetci budú v jednom koši a tí zodpovední, ktorí sa financovali lacnejšie, tak de facto sa budú financovať drahšie. Čiže aký je váš prístup, váš názor na spoločné dlhopisy práve v súvislosti s minimalizáciou morálneho hazardu? Druhá otázka. V bankovej únii určite je namieste implementovať jednotné spoločné pravidlá pre reguláciu bankového sektora v Únii. Existuje tu ale riziko, že krajiny, ktoré si urobili poriadok, tak budú opäť doplácať na krajiny, ktoré si poriadok neurobili. Dovolím si pripomenúť, že na Slovensku reštrukturalizácia bankového sektora stála až 4 mld. eur slovenských občanov a existuje riziko prelievania kapitálu zo slovenských dcér do matiek. Takže tým, že budeme o tom hovoriť, chcem upozorniť na túto problematiku a tiež sa opýtať na váš názor, aké sú nástroje, ako tomu zabrániť. Ďakujem.
P. Hrušovský, podpredseda: (2001-12-04):
(Hlasovanie.) Prítomných je 98 poslancov, za 83, zdržalo sa 14, nehlasoval 1. Návrh sme schválili. Pristúpime k tretiemu čítaniu o vrátenom návrhu zákona prezidentom Slovenskej republiky. Otváram rozpravu, pýtam sa pánov poslancov, či sa chcú prihlásiť do rozpravy ústne, keďže som nedostal žiadne písomné prihlášky, nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku. Prezentujme sa a hlasujme o návrhu prezidenta republiky na opätovné prerokovanie zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov. (Hlasovanie) Prítomných je 100 poslancov, za návrh 69, proti 1, zdržalo sa 28, nehlasovali 2. Konštatujem, že návrh sme neschválili. Ďakujem pánovi spravodajcovi. Pristúpime k hlasovaniu o ďalšom prerokovanom návrhu, ktorým je návrh skupiny poslancov na vydanie zákona, ktorým sa mení a dopĺňa zákon Národnej rady č. 289/1995 Z. z. o dani z pridanej hodnoty v znení neskorších predpisov . Poprosím pána poslanca Benkovského, aby jednotlivé návrhy zo spoločnej správy, ako aj návrhy podané v rozprave uvádzal na hlasovanie. M. Benkovský, poslanec: Ďakujem za slovo. Vážený pán predsedajúci, kolegyne, kolegovia, z rozpravy nevyplynuli žiadne pozmeňujúce návrhy, preto odporúčam, aby sme hlasovali o dvoch pozmeňujúcich návrhoch zo spoločnej správy gestorského výboru, a to samostatne o každom návrhu. Prosím, aby ste dali hlasovať o prvom bode spoločnej správy.
Paška, Pavol, predseda NR SR (2012-09-25):
Pán poslanec Matovič mal byť ďalší písomne prihlásený do rozpravy, nie je tu, stráca poradie. Takže, pán poslanec Novotný, nech sa páči.
Osuský, Peter, poslanec NR SR (2011-07-01):
Ďakujem za slovo. Aj keby sa dalo vo vystúpení pána poslanca Maďariča polemizovať s mnohým, dovolím si upriamiť svoju odpoveď len na tú tému zavedenia výučby anglického jazyka ako prvého, pretože som sa v tejto veci pomerne angažoval. Áno, aj mňa nemenovaný reprezentant krajiny, ktorého môžem považovať hádam takmer za osobného priateľa, oslovil. A k tomu musím povedať jedno, neviem, či podobne pooslovovali zástupcovia tejto krajiny všetky iné krajiny, ktoré zaviedli povinnú angličtinu, ale ja som zástupcovi tejto krajiny povedal, že keď sme vstúpili do Európskej únie, tak existovali krajiny, ktoré na nás uvalili maximálne možné embargo pracovného trhu. Napočudovanie sa jednalo i o jeho krajinu a napočudovanie sa jednalo i v ďalšom prípade o krajinu, ktorá používa ako jazyk ten, ktorý nám kolega Maďarič uviedol ak príklad. Ja si myslím, že nikto nikoho v tomto prípade netrestá. Tá angličtina má úplne iné rácio. Ale ak hovoríme o potrebe trhu, tak možno by pozícii jazyka, ktoré oprávnene obhajoval, prispel menej egoistický, menej zbabelý a otvorenejší prístup. A ku cti Spojeného kráľovstva a Írska musím povedať, že tieto krajiny zhodou okolností boli tie, ktoré slovenských záujemcov nijako nelimitovali.
P. Hrušovský, predseda NR SR: (2003-01-14):
Nech sa páči, pán poslanec Cabaj.
Hrnčiar, Andrej, podpredseda NR SR (2017-12-07):
Pardon, ešte vás preruším. Dovoľte mi, aby som na balkóne privítal študentov zo stredných škôl z Nového Mesta nad Váhom a zo Starej Turej. (Potlesk.)
Štefanec, Ivan, poslanec NR SR (2014-02-11):
Ďakujem pekne, pán podpredseda. Pán poslanec Blaha, na vašu reč by sa dalo reagovať dvojhodinovým, a nie dvojminútovým príspevkom, ale veľmi stručne k tomu, čo ste povedali. Bola to teda poriadna spŕška nezmyslov, ale dovoľte mi, aby som predovšetkým rozporoval tie zásadné. Vy tvrdíte, že potrebujeme viac regulácie. No zásadne s tým nesúhlasím, potrebujeme menej regulácie. A aspoň ste jasne definovali, aký je váš prístup. Už teraz je jasné, prečo ste za dva roky vášho pôsobenia na čele eurovýboru nedali jeden jediný návrh proti európskym nariadeniam a smerniciam. Veď pre vás je ešte málo regulácie. Tak dajte teda návrh ešte, aby sa regulovalo viac. No zásadne nesúhlasím s takýmto prístupom. A v tomto teda nie je obrana slovenských záujmov, pretože tá vaša činnosť jasne dominuje v tom, že jednoducho ste pasívny, nedali ste žiadny návrh, žiadne odôvodnené stanovisko a to je najlepší dôkaz toho, ako si vy predstavujete, že to, čo príde z Bruselu, tak automaticky platí. Pán kolega, vy ste hovorili, že nás nikto neohrozuje v daniach. No ohrozuje nás, pretože smernica, tzv. CCCTB, o harmonizovanom základe priamych firemných daní je na svete. A preto sme aj s pánom poslancom Miklošom prišli s návrhom, deklaráciou o suverenite v priamych daniach, pretože táto smernica je živá, je stále v procese a je potrebné sa proti tomu postaviť. Je potrebné jasne zadefinovať slovenské záujmy, jasne povedať, že tu stačilo, že jednoducho v priamych daniach si Slovensko bude rozhodovať samo, tak ako si bude rozhodovať o svojich dôchodkoch, o svojej sociálnej politike. Bohužiaľ, vy stále hovoríte len o delení v celom svojom príspevku, ale predovšetkým, a to vám veľmi odporúčam, je treba začať hovoriť o tvorbe. Ďakujem.
Pellegrini, Peter, predseda NR SR (2015-05-12):
Ďalší v rozprave vystúpi pán poslanec Halúz, pripraví sa posledný prihlásený pán poslanec Muňko.
Zmajkovičová, Renáta, podpredsedníčka NR SR (2014-04-02):
Pán poslanec Gál, nevystúpi v rozprave. Takže vyhlasujem všeobecnú rozpravu za skončenú. (Hlasy a šum v sále.) Aha, prepáčte, pán poslanec Hlina.
P. Hrušovský, podpredseda NR SR: (2002-05-16):
Nech sa páči, pán minister Magvaši. P. Magvaši, minister práce, sociálnych vecí a rodiny SR: Áno. Vážený pán podpredseda, vážené dámy, vážení páni. Vládny návrh zákona prerokovali výbory Národnej rady Slovenskej republiky - ústavnoprávny, výbor pre rozpočet a menu a výbor pre sociálne veci a bývanie. Diskusia bola v tomto výbore veľmi konštruktívna. A preto aj nakoniec z uznesení týchto výborov vyplývajú odporúčania pre Národnú radu Slovenskej republiky schváliť vládny návrh zákona s odporúčaniami, ktoré sú uvedené v časti IV spoločnej správy, tlač 1354a, pod bodom 1 až 11. S názormi a návrhom gestorského výboru sa stotožňujem a chcel by som vás poprosiť, páni poslanci a panie poslankyne, aby ste takisto vy podporili tento návrh gestorským výborom. Ďakujem.
Raši, Richard, poslanec NR SR (2013-02-05):
Ďakujem pekne. Dajte, prosím, hlasovať o bode 7 zo spoločnej správy s návrhom gestorského výboru schváliť
Kollár, Boris, predseda NR SR (2022-10-05):
S ďalšou faktickou pán poslanec Dostál.
Jurinová, Erika, podpredsedníčka NR SR (2014-01-28):
Ďakujem, pán poslanec. Žiadne faktické poznámky na vaše vystúpenie nie sú, poprosím druhého prihláseného rečníka pána poslanca Lipšica.